LEGE 

Pentru ratificarea Convenţiei pentru protejarea persoanelor faţă de prelucrarea automatizată a datelor cu caracter personal, 

adoptată la Strasbourg la 28 ianuarie 1981

	Nr. crt.
	Text iniţial
	Text final
	Motivare

	1. 
	Art. 1 – Se ratifică Convenţiei pentru protejarea persoanelor faţă de prelucrarea automatizată a datelor cu caracter personal, adoptată la Strasbourg la 28 ianuarie 1981, semnată de România la 18 martie 1997.
	
	

	2.
	Art. 2 – Cu ocazia depunerii instrumentului de ratificare a Convenţiei, se vor face cunoscute Secretariatului General al Consiliului Europei următoarele declaraţii:
	
	

	3.
	(1) La art. 3 pct. 2 lit. a): 

„Prezenta convenţie nu se aplică următoarelor categorii de fişiere de date cu caracter personal:

a) cele care sunt constituite şi se află în patrimoniul sistemelor de informaţie din domeniul apărării şi siguranţei naţionale din România, potrivit legii;

b) cele care sunt destinate utilizării publice, potrivit legii;

c) cele destinate utilizării private sau de familie, atâta timp cât îşi menţin această destinaţie.”
	(1) La art. 3 pct. 2 lit. a):
„Prezenta Convenţie nu se aplică prelucrărilor de date cu caracter personal care fac parte dintr-un  sistem de evidenţă atunci când: 

a) sunt efectuate în cadrul activităţilor în domeniul apărării naţionale şi siguranţei naţionale, desfăşurate în limitele şi cu restricţiile stabilite de lege;

b) prelucrarea priveşte date obţinute din documente accesibile publicului, conform legii; 

c) sunt efectuate de către persoanele fizice exclusiv pentru uzul lor personal, dacă datele în cauză nu sunt destinate a fi dezvăluite.”


	Pentru corelare cu Legea pentru protecţia persoanelor cu privire la prelucrarea datelor cu caracter personal şi libera circulaţie a acestor date.

	4.
	(2) La art. 3 pct. 2 lit. b): 

„Prezenta convenţie se va aplica în egală măsură informaţiilor aferente grupărilor, asociaţiilor, fundaţiilor, societăţilor, corporaţiilor sau oricărui alt organism care grupează direct sau indirect persoane fizice având sau nu personalitate juridică.”
	(2)  La art. 3 pct. 2 lit. b):
” Prezenta Convenţie se va aplica în egală măsură prelucrărilor de date cu caracter personal efectuate în cadrul activităţilor sale legitime de către o fundaţie, asociaţie sau de către orice altă organizaţie cu scop nelucrativ şi cu specific politic, filosofic, religios sau sindical, cu condiţia ca persoana vizată să fie membră a acestei organizaţii sau să întreţină cu aceasta, în mod regulat, relaţii care privesc specificul activităţii organizaţiei, şi ca datele să nu fie dezvăluite unor terţi fără consimţământul persoanei vizate.”
	Pentru corelare cu Legea pentru protecţia persoanelor cu privire la prelucrarea datelor cu caracter personal şi libera circulaţie a acestor date.

	5.
	(3) La art. 3 pct. 2 lit. c): 

„Prezenta convenţie se aplică şi fişierelor de date personale care nu fac obiectul prelucrărilor automatizate.”

„Autoritatea naţională competentă este instituţia Avocatul Poporului.”
	(3) La art. 3 pct. 2 lit. c):
„Prezenta convenţie se aplică şi prelucrărilor de date cu caracter personal efectuate prin alte mijloace decât cele automate, care fac parte dintr-un sistem de evidenţă, sau care sunt destinate a fi incluse într-un asemenea sistem.”

nemodificat
	Pentru corelare cu Legea pentru protecţia persoanelor cu privire la prelucrarea datelor cu caracter personal şi libera circulaţie a acestor date.


